# **A „Légy Te is a Coca-Cola vendége az exkluzív 007 Spectre – A Fantom visszatér vetítésnek!” elnevezésű promóció**

# **Hivatalos játékszabálya és adatvédelmi szabályzata**

A játékban résztvevő játékosok részvételükkel automatikusan tudomásul veszik és elfogadják a játék hivatalos játékszabályát és adatvédelmi szabályzatát.

## 1, A játék szervezője:

**A „Légy Te is a Coca-Cola vendége az exkluzív 007 Spectre – A Fantom visszatér vetítésnek!”** elnevezéssel a Budapest Film Zrt., (székhelye: 1054 Budapest, Bajcsy-Zsilinszky utca 36-38), továbbiakban „Szervező”, a Corvin mozi (1082 Budapest, Corvin köz 1.) látogatói számára nyereményjátékot hirdet, a továbbiakban „Játék”. A Játék lebonyolítója az A4C Marketing Kft. (Székhelye 1092 Budapest, Bakáts tér 2.), a továbbiakban „Lebonyolító”.

## 2, A Játékban résztvevő személyek, részvételi jogosultság:

A Játékban részt vehet

* minden magyarországi lakóhellyel rendelkező, 16. életévét betöltött természetes személy, aki
* a Játék időtartama alatt a Corvin mozi büféjében legalább egy alkalommal vásárol egy db menüt, majd
* a vásárláskor kapott nyereményszelvényt hiánytalanul és olvashatóan, a valóságnak megfelelő adatokkal kitölti és
* a Játék időtartama alatt a mozi büféjének pénztáránál található gyűjtőládába helyezi, továbbiakban „Pályázat”,

fentiek együttesen a továbbiakban „Játékos”.

A Játékban nem vehetnek részt a Szervező, a mozi és annak üzemeltetésében résztvevő alvállalkozó cégek, valamint a Lebonyolítónak alkalmazottai, munkavállalói és azok Ptk. 8:1 § (1) bekezdése szerinti közeli hozzátartozói. Korlátozottan cselekvőképes nyertes esetén a nyeremény átvételére a nyertes törvényes képviselője jogosult, amennyiben ő megfelel a Játékszabályban foglalt feltételeknek.

## 3, A Játék időtartama:

A Játék 2015. szeptember 20. és (a Corvin mozi büféjének nyitásától) 2015. október 14. (a Corvin mozi büféjének zárásáig) között tart. Mind a vásárlásnak, mind a Pályázat beérkezésének ebben az időintervallumban kell történnie.

## 4, A Játékban résztvevő termék:

A Játékban valamennyi a Corvin mozi büféjében kapható menü vesz részt.

vásárlását, a résztvevő áruházak egyikében.

## 5, A Játékban való részvétel menete:

Egy Játékos a fenti pontokban részletezettek szerinti vásárlásával a következők szerint küldheti be Pályázatát a Játékra. A Corvin mozi büféjében egy menü megvásárlásakor kapott nyereményszelvény hiánytalanul és olvashatóan történő kitöltése, majd a kitöltött nyereményszelvény a büfé pénztáránál elhelyezett gyűjtőládába helyezése legkésőbb 2015. október 14.-én a büfézárásig.

Kitöltendő adatok:

A adatlapon a következő adatokat kell hiánytalanul megadni:

- név

- cím

- e-mail cím

- telefonszám,

a valóságnak nem megfelelő, hiányos vagy olvashatatlan adatok megadása a Játékból való kizárással jár.

Az előírttól eltérő formátumú Pályázatok elbírálásának jogát a Szervező fenntartja.

Egy Játékos több Pályázattal is részt vehet a Játékban, amennyiben a Játék időtartama alatt több menüt is vásárol a Corvin mozi büféjében és menünként dob be egy Pályázatot (nyereményszelvényt) a megfelelő adattartalommal.

A beküldött Pályázatok érvényességével kapcsolatban, vagy bármely más felmerülő vitás esetben a Szervező döntése az irányadó.

## 6, Sorsolás

A sorsolásra 2015.10.16-án 13 órakor az A4C Marketing Kft. irodájában 1092 Budapest, Bakáts tér 2.
(bejárat a Bakáts u. 5-7. felöl), közjegyző előtt, kézi sorsolással, nyilvánosan kerül sor.

A sorsoláson valamennyi érvényes Pályázat vesz részt.

7, Nyeremények, tartaléknyertesek

90 db 2 személyes belépő az exkluzív 007 Spectre – A Fantom visszatér vetítésre (Corvin Mozi 2015.11.06. 20 óra)

30 db tartaléknyertes kerül kisorsolásra.

## 8, Nyeremények átadása, illetve átvétele:

A nyeremény átadására vonatkozó információkról Lebonyolító a nyertesség megállapítását követően 2 alkalommal telefonon és 1 alkalommal e-mailben próbálja meg elérni és tájékoztatni a nyertest.

Amennyiben a Nyertes valamely okból nem jogosult a nyereményére (pl. nem rendelkezik magyarországi lakóhellyel, vagy a korhatár nem megfelelő stb.) úgy a Nyertes elveszti a nyereményre való jogosultságát és a sorrendben következő tartaléknyertes, válik nyertessé és kap kiértesítést a nyertessé válásáról. A tartaléknyertes is a fent leírtak szerint kerül kiértesítésre.

A nyertes Játékosok kötelesek együttműködni a Szervezővel és Lebonyolítóval annak érdekében, hogy a nyeremény átadására legkésőbb 2015. november 3-án 21 óráig sor kerüljön. Ha ezen együttműködési kötelezettségének a nyertes nem tesz eleget, és így a nyeremény időben való átadása meghiúsul, úgy ezen körülményért a Szervező és Lebonyolító felelőssége nem állapítható meg. A Szervező a nyeremény átvételének lehetőségét ezen határidőn belül tudja biztosítani, az átvétel időtartama nem hosszabbítható meg, így annak elmulasztása a Játékosra nézve jogvesztő.

A nyereményeket előzetes egyeztetést követően személyesen a Corvin moziban tudják a nyertesek átvenni.

A nyeremény készpénzre nem átváltható.

## 9, Adók és közterhek:

A nyereményekkel kapcsolatos bármely esetlegesen felmerülő adó és járulék megfizetését a Szervező vállalja.

A nyeremény átvételének és felhasználásának egyéb költségei, például az utazási költségek a nyertest terhelik.

## 10, Információ a Játékról:

A hivatalos Játékszabály megtalálható a [www.corvinmozi.hu](http://www.corvinmozi.hu/) oldalon és a Corvin moziban.

A Játékról további információ található www.corvinmozi.hu oldalon, illetve a Corvin moziban elhelyezett nyereményszelvényeken és POS anyagokon, továbbá metró hirdetéseken.

Az érdeklődők a Játék ideje alatt a 061-459-5050-es telefonszámon tudják kérdéseiket feltenni a Call Centerben, mely szám minden nap 09:00 és 22:00 óra között hívható

## 11, Személyes adatok kezelésére és az adatszolgáltatásra vonatkozó szabályok:

A Szervező, valamint a Lebonyolító a Játékhoz kapcsolódóan kizárólag a Játék lebonyolítása és a kapcsolódó törvényi kötelezettségek teljesítése érdekében, az alábbiakban meghatározott adatokat kezeli: A beérkezett Pályázatok alapján rögzítésre kerül a Játékos által kitöltött adatlap teljes tartalma.

A nyertes (tartaléknyertes) által beküldött dokumentumok alapján rögzítésre kerül a nyertes neve, postázási címe, telefonszáma és e-mail címe, valamint az esetleges adók, más közterhek Szervező általi megfizetéséhez kapcsolódó esetleges további adatok.

A beérkezett Pályázatok alapján szerzett adatok, információk bizalmasak, azokat az adatfeldolgozást végző alvállalkozó cég (A4C Marketing Kft. 1092 Budapest, Bakáts tér 2.) dolgozza fel. Az adatokhoz kizárólag az adatkezelő, vagyis a Szervező, valamint a sorsolásnál közreműködő közjegyző fér hozzá.

A Játékban résztvevő Játékosok részvételükkel automatikusan tudomásul veszik és elfogadják a Játék hivatalos játékszabályát és adatvédelmi szabályzatát, valamint tudomásul veszik, hogy:

1. az adatszolgáltatás önkéntes, az adatkezelés az adat átadásával megadott önkéntes hozzájárulásuk alapján történik, a Játékos a hozzájárulást az adatkezelés tekintetében a Játékban részvétellel, a Pályázat beküldésével, illetve a személyes adatok önkéntes megadásával adja meg,
2. adataik feldolgozását az A4C Marketing Kft. végzi,
3. a Szervező díjmentesen felhasználja a Játékosok személyi adatait és személyes jellegű információit a Játék lebonyolítása és dokumentálása céljára;
4. minden további a Játék történő részvétel során megszerzett személyes adatot a Szervező és Lebonyolító a Játék lezárását követően megsemmisítenek, azok marketing célokra nem kerülnek felhasználásra,
5. a nyertes Játékos adatait, a nevének, kizárólag a település közigazgatási megnevezésével a Szervező nyilvánosságra hozhatja a www.corvinmozi.hu internetes oldalon.

Azon Játékos, akik a Pályázatán megadja a marketingcélú hozzájárulását, beleegyezését adja ahhoz, hogy:

1. adatai a Szervező adatbázisába kerüljenek, és azokat a Szervező - esetleges tiltási nyilatkozatuk kézhezvételéig - minden további ellenszolgáltatás és engedélyezés nélkül a jelen promóció során, valamint a jövőben saját marketingtevékenysége céljából, illetve a kutatás és közvetlen üzletszerzés célját szolgáló személyes adatok kezeléséről szóló 1995. évi CXIX. törvényben meghatározott piackutatás és közvetlen üzletszerzés céljára felhasználhassa, maximum a regisztrációtól számított 5 évig
2. Szervező a Játékos számára – a Játékos esetleges tiltási nyilatkozata kézhezvételéig - hírlevelet küldjön a Játékos által megadott e-mail címre.

Jelen Játék adatkezelője a Szervező, adatfeldolgozója a Lebonyolító.

Az adatok az adattulajdonos (Játékos) előzetes tájékoztatása és engedélye nélkül harmadik személy részére nem kerülnek átadásra, ide nem értve a jogszabályokban meghatározott eseteket.

A Szervező szavatolja, hogy az adatkezelés mindenben a hatályos jogszabályi rendelkezések megtartásával történik. Az adatkezeléssel kapcsolatos jogokat és a jogorvoslati lehetőség szabályait az információs önrendelkezési jogról és az információszabadságról szóló 2011. évi CXII. törvény (a továbbiakban: Info.tv.) tartalmazza, amely szerint a Játékos kérheti személyes adatainak helyesbítését, törlését, valamint azok kezeléséről szóló tájékoztatást, továbbá jogorvoslatért bírósághoz fordulhat. Azok a Játékosok, akik töröltetni kívánják adataikat az adatbázisból, ezt bármikor, korlátozás és indokolás nélkül, valamint ingyenesen vagy a corvin.mozi@bpfilm.hu e-mail címre (a levél tárgyában feltüntetve, hogy hírlevél leiratkozás) küldött e-mailben, vagy a szervező címére postai levélben küldve teheti meg.

A Játékost megilleti a személyes adatai kezelése elleni tiltakozás joga is. A Szervező a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja.

A Játékos tudomásul veszi, hogy a játék időtartama alatt az adatainak a törlése a Játékból való kizárását eredményezi, mivel Szervező az adatok hiányában nem tudja biztosítani a Játékos részvételét.

A Játékos az Info.tv., valamint a Polgári Törvénykönyv (2013. évi V. törvény) alapján bíróság előtt érvényesítheti jogait, vagy a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c.; www.naih.hu) fordulhat.

A Szervező a jelen Játékszabály szerinti adatkezelést Nemzeti Adatvédelmi és Információszabadság Hatósághoz bejelentette.

## 12, Egyebek:

A hirdetésekben a nyeremények képei csak illusztrációk.

A Játék kommunikációs anyagaiban esetlegesen előforduló nyomtatási hibákért sem Szervező, sem alvállalkozóik nem vállalnak felelősséget.

A Játékban a Játékos által használt e-mail cím és telefonszám valódisága a Játékos felelőssége, ebből fakadó problémákért a Szervezőt semmilyen felelősség nem terheli.

A Szervező nem ajánlja a Játékban való részvételt harmadik személy által tulajdonolt e-mail cím vagy telefonszám megadásával. Amennyiben nem saját maga által használt e-mail címet vagy telefonszámot vesz igénybe a Játékos, a Játék kezdete előtt kérje a jogosult hozzájárulását. A Játékkal kapcsolatos, e-mail postafiók használat jogosultságából fakadó esetleges károkkal vagy vitákkal kapcsolatban Szervező, valamint Lebonyolító mindennemű felelősségét teljes mértékben kizárja.

A Játékszabály bárminemű megsértése – akár a nyeremény átvételét követően is – a Játékból való kizárás következményét és esetleges jogi lépések megtételét vonja maga után. A játékszabály megszegésével a Szervezőnek okozott kárért a Játékos teljes körű felelősséget vállal. A Szervező döntése a kizárás kérdésében végleges és az nem vitatható.

Szervező fenntartja magának a jogot arra, hogy amennyiben valamely Játékos részéről bármilyen manipulációt, illetve a Játék szellemével bármilyen módon összeférhetetlen vagy azt sértő magatartást tapasztal vagy ennek megalapozott gyanúja felmerül, vagy visszaél más Játékos adataival (pl. e-mail címmel) úgy a Játékost azonnali hatállyal kizárja a Játékból, illetve esetlegesen büntetőjogi eljárást kezdeményezzen.

Szervező kizárhatja a Játékból azt a Játékost, akinek a nyereményt azért nem lehet átadni, mert a megadott személyes adatai nem valósak vagy hibásak.

Szervező és Lebonyolító kizár minden kártalanítási, kártérítési igényt a Játék során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért.

A Szervező fenntartja magának a jogot ezen hivatalos részvételi feltételek megváltoztatására, amennyiben szükségesnek ítéli meg. A módosításokról a Játékosok a www.corvinmozi.hu weboldalon értesülhetnek.

 Budapest Film Zrt.

 Szervező